וגם אילו מדדים רשמו תשואות של יותר מ-10% בפחות מ-3 חודשים? ומהו המדד הגרוע ביותר עד כה בעולם?
הנתון הבא עלול להישמע די מוזר לרוב האנשים שעוקבים אחרי החדשות הפיננסיות בעולם - שוק המניות הרוסי רשם את הביצועים הטובים ביותר בעולם עד כה מתחילת השנה מבין הבורסות הגדולות ובהפרש ניכר מכל שאר המדדים.
מדד המניות הרוסי 'MICEX' טיפס קצת יותר מ-28% מתחילת השנה ומצליח לגמד בכך את הראלי המרשים לא פחות של המדדים המובילים באירופה. כך לדוגמה הבורסה במילאנו 'FTSE MIB' זינקה בשיעור חד של כ-15% מתחילת השנה ומיקמה את עצמה במקום ה-2 עד כה בטבלת התשואות. מיד לאחר רוסיה ואיטליה מופיעים בצוותא המדד הצרפתי והגרמני עם תשואה של כ-13.5% כל אחד.
המדד הרוסי נמצא כעת קרוב לשיא של 4 שנים שלא נראה מאז שנת 2011 ועליות נוספות יביאו אותו לשיא של 7 שנים שלא נראה מאז שנת 2008 וכל זאת למרות שהמדינה נמצאת במיתון עמוק, סובלת מסנקציות כלכליות נוקשות וירידה חדה מהכנסות הנפט. אם זה לא מספיק גם סוכניות דירוג האשראי הורידו לאחרונה את דירוג החוב של המדינה לדירוג "זבל".
האנליסטים מצידם לא אופטימיים לגבי המצב של הרוסים וזאת למרות שהמשקיעים לא ממש מתרגשים מהמלחמה הממושכת של הרוסים באוקראינה. ריצ'ארד קלי מ-TD Securities מזהיר את המשקיעים ומתריע כי הבורסה הרוסית עוד עלולה לסבול ממחירי הנפט הנמוכים שלטענתו עוד לא ראו תחתית.
הבורסה הגרועה ביותר עד כה השנה היא הבורסה במקסיקו (MEX IPC) שהצליחה לרשום תשואה זעומה של כ-1.1%, קצת לפניה מדורגת בורסת סאו פאולו בברזיל (Ibovespa) עם תשואה של כ-2.57%. מדד ה-S&P500 האמריקני שנסחר בתנודתיות רבה השנה רשם עד כה תשואה של כ-2.6%.
עולם? מדוע הנהלת הבורסה אינה שוקדת לתקן מיידית את העוול הרב שנגרם למחזיקים במניה זו ולהשיב להם את כספם? מדוע המחזיקים בנייר זה צריכים להיות מקופחים ועשוקים שלא על פי דין?!!!!